ગાંધીનગર– નાણાકીય ગેરરીતિ સામે સરકારે દંડો ઉગામતાં ભાવનગર આરટીઓના પાંચ કર્મચારીઓને બરતરફ કર્યાં છે. તેઓને તાત્કાલિક અસરથી ફરજ મોકૂફી પર ઊતારવામાં આવ્યાં છે.સાથે જ આ ઘટનામાંથી ધડો લેતાં નવી સીસ્ટમ અમલમાં મૂકી દીધી છે. બંદરો અને વાહનવ્યવહાર વિભાગ હેઠળની વાહનવ્યવહાર કમિશનર કચેરીએ અનિયમિતતા અને નાણાંકીય ગેરરીતિઓ કરતાં જે પાંચ કર્મચારીઓને બરતરફ કર્યાં છે તેમાં જનસંપર્ક અધિકારી જે.એમ.ગાંધી, સિનિયર ક્લાર્ક એન.એ.પટેલ, કે.કે.મહેતા, એમ.એન.રાઠોડ અને બી.કે. બોરીચાનો સમાવેશ થાય છે. તાત્કાલીક અસરથી ફરજ મોકૂફી સાથે તેઓની અલગઅલગ સ્થળોએ બદલી પણ કરી દેવાઇ છે.